钦定古今图书集成/明伦汇编/氏族典/第502卷 > 陆扆
## 钦定古今图书集成/明伦汇编/氏族典/第502卷 > 陆扆

按《唐书陆扆传》，“扆字祥文，宰相贽族孙，客于陕，遂为
陕人。光启二年，从僖宗幸山南，擢进士第。属辞敏速，
昭宗优遇之，累为尚书左丞，封嘉兴县男，徙户部侍
郎，同中书门下平章事，贬峡州刺史。久之，授工部尚
书。从天子自华州还，以兵部尚书复当国，封吴郡公，
从迁洛。柳璨附朱全忠，谋去朝廷衣冠有望者，贬濮”
州司户参军，杀之白马驿，年五十九。